== Vikingetid og tidlig højmiddelalder ==
Af dansk litteratur er der fra før år 1200 kun overleveret meget lidt. Det lille udsnit, der er bevaret, viser imidlertid, at den danske litteratur sammen med det øvrige Nordens adskilte sig fra den samtidige europæiske. Det eneste sted i Norden, hvor der er blevet bevaret et større udsnit af den tidlige litteratur, er Island. Det betyder, at den [[Islandsk litteratur i middelalderen|islandske litteratur]] er essentiel for forståelsen af de fragmenter vi kender af den danske. Det islandske materiale er dog ikke der kan bruges, da også sammenligninger med arkæologiske studier i de senere år har fået større betydning.<ref name="kaspersen el 13" /> Nordisk litteratur havde i den tidlige periode tre hovedstilarter. Den første var [[saga]]stilen, der består af fremadskridende fortællinger og som foregår i en nær historisk fortid. Den anden type var [[Eddadigtene|eddastilen]], den omfatter episk/dramatiske digte om begivenheder i en fjern [[nordisk mytologi|mytologisk]] eller [[legende|legendarisk]] fortid med elementer af belæring. [[Skjaldedigt]]ene udgjorde den tredje type. De var lyrisk beskrivende, udformet i komplicerede former og var skrevet til samtidige begivenheder. Dertil kommer en ’’glemt’’ genre, som er hverdagslivets gåder og ordsprog. Den udgør det egentlige grundlag for og leverede byggestenene til de mere komplicerede litterære værker.<ref>Kaspersen et. al. (2000) s. 67</ref>
Litteratur Historie Kultur Middelalderens_kultur